**רכז כמוביל שינוי – 30/70 - ישראל עולה כיתה**

**רקע:** החל משנת תשע"ה תחל רפורמת הבגרויות במשרד החינוך, על פיה, ציון הבגרות יורכב משני פרמטרים: 70% בחינה חיצונית ו 30% הערכה חלופית.

**מטרות**:

* בחינת מקומו של הרכז כמוביל שינוי.
* מהו השינוי? מה הוא מחייב? מה הוא אומר? מה התוכנית הבסיסית?
* מה מקומם של הרכזים? היכן הם יכולים לתרום?

**מהלך הפעילות - מליאה:**

המליאה תתבקש להעלות שאלות רבות ומגוונות הקשורות למהלך 30/70:

מה הם כבר יודעים לגבי התכנית החדשה?

מה היו רוצים לשאול על התוכנית החדשה?

יש להכין מראש שאלות שיתכן ולא יעלו כגון:

מה מקום חטיבת הביניים בתהליך?

איך מייצרים תוכנית לימודים מתאימה? איך עוקבים אחריה?

איך בודקים שהמורים מעודכנים?

**עבודה בקבוצות (רצוי לחלק את המורים לא לפי אותם מקצועות לימוד):**

יחולקו פתקים עם ארבעה נושאים – נושא אחד על כל פתק:

סדירויות

מורים

תלמידים

תוכנית לימודים

המליאה תתחלק לקבוצות בהתאם לפתקים ובכל קבוצה יתקיים ניסיון להשיב על השאלות העולות והרלוונטיות לתחום אותו קיבלה.

**שיתוף במליאה:**

תובנות בעקבות השיח בקבוצות ופחות התייחסות לתשובות.

אפשרות לסיים במטאפורה המתייחסת לדרך בה אני רואה את השינוי כרכז.

להתייחס להזדמנויות לצד הקשיים.

אלו הזדמנויות מזמנת הרפורמה? מה הן החששות?

צריך לשים את שכבה י במרכז ועליה לקיים דיון (מה צריך ללמד? לאיזה יעד צריך להגיע? איך ללמד) ואז לגזור מכך את שכבה ט' כקרקע כדי לעבור את המטלות של שכבה י'.

כדי להחליט מה בדיוק ואיך צריך ללמד בי חשוב לעשות גזירה של הבגרויות משכבות יא – יב, כלומר אם יש בגרות בכיתה יא צריך להגדיר תוכן ומיומנויות ובהתאם לזה להחליט איך לומדים בי'.

30/70 3 שאלות מרכזיות:

מה המטרה?

מה הרווח הצפוי?

מה הם הקשיים הצפויים?

מה הן הדרכים להתמודדות עם קשיים אלה?

**בהצלחה!!!**

**שרית חדד**

**יועצת ארגונית-פדגוגית**